টেলিগ্রাম (সেবা)

টেলিগ্রাম () হলো ক্লাউড-ভিত্তিক যুগপৎ ম্যাসেজিং ও ভয়েস ওভার আইপি সেবা। অ্যান্ড্রয়েড, লিনাক্স, আইওএস, ম্যাকওএস, উইন্ডোজের জন্য টেলিগ্রামের ক্লায়েন্ট অ্যাপলিকেশন রয়েছে। ব্যবহারকারীরা বার্তা, ছবি, ভিডিও, স্টিকার, অডিওসহ যেকোন  প্রকারের নথি পাঠাতে পারে।

টেলিগ্রামের ক্লায়েন্ট পক্ষের কোড উন্মুক্ত, কিন্তু সাম্প্রতিকতম সংস্করণের কোড সাথে সাথেই প্রকাশ করা হয় না; যখন সার্ভার পক্ষের কোড বন্ধ-উৎসের এবং মালিকানাধীন। সেবাটি একইসাথে স্বাধীন উন্নয়নকারীদের এপিআই প্রদান করে। মার্চ ২০১৮ সালে টেলিগ্রাম জানায় যে এর ২০০ মিলিয়ন মাসিক সক্রিয় ব্যবহারকারী রয়েছে।

পূর্বনির্ধারিতভাবে টেলিগ্রামের বার্তা ও মিডিয়া এনক্রিপ্ট করা থাকে, কিন্তু টেলিগ্রাম সেবা প্রদানকারী চাইলে তা দেখতে পারে। সাথে সাথে টেলিগ্রাম দুজন অনলাইন ব্যবহারকারীর মধ্যে ঐচ্ছিক এনক্রিপ্টকৃত "সিক্রেট" বার্তা আদানপ্রদানের সুযোগ দেয়, গ্রুপ বা চ্যানেলের জন্য যা এখনও চালু হয়নি।

ক্লায়েনট থেকে সার্ভারের যোগাযোগও এনক্রিপ্টকৃত। ভয়েস কলের জন্যও তারা এন্ড-টু-এন্ড এনক্রিপশন সুবিধা প্রদান করে।

ক্রিপ্টোগ্রাফি বিশেষজ্ঞরা বারংবার টেলিগ্রামের নিরাপত্তা মডেলের সমালোচনা করেছেন।  তারা পূর্বনির্ধারিতভাবে তাদের সার্ভারে ডিক্রিপশন কিসমূহ সহ সব কন্টাক্ট, বার্তা ও মিডিয়া একেবারে সংরক্ষণ করে রাখা ও দুজন ব্যবহারকারীর বার্তায় এন্ড-টু-এন্ড এনক্রিপশন না থাকার সাধারণ নিরাপত্তা মডেলের সমালোচনা করেন।  পাভেল দুরোভের মতে এমনটি করার মূল কারণ তৃতীয় পক্ষের অনিরাপদ ব্যাকআপ এড়ানো, এবং যাতে ব্যবহারকারী যেকোন যন্ত্র থেকে তার বার্তা ও নথি দেখার সুযোগ পায়। টেলিগ্রামের কাস্টম-ডিজাইনকৃত এনক্রিপশন প্রোটোকল ব্যবহারের বিষয়টাকেও অনেক বিশেষজ্ঞরা সমালোচনা করেছেন।

ব্যবহারের সংখ্যা 

যুক্তরাষ্ট্রের সিকিউরিটিজ এন্ড এক্সচেঞ্জ কমিশনের মতে অক্টোবর ২০১৯ মতে বিশ্বব্যাপী মাসিক টেলিগ্রাম ব্যবহারকারীর সংখ্যা ৩০০ মিলিয়ন।

বৈশিষ্ট্য

অ্যাকউন্ট 

টেলিগ্রাম অ্যাকাউন্টগুলো টেলিফোন নাম্বারের সাথে সংযুক্ত এবং এসএমএস দ্বারা নিশ্চিত করা হয়। ব্যবহারকারীরা তাদের অ্যাকাউন্টে একাধিক যন্ত্র যুক্ত করতে পারে এবং যুগপৎ সবগুলোতে বার্তা গ্রহণ করতে পারে। সংযুক্ত নাম্বার যেকোনসময় পরিবর্তন করা যায় এবং তাতে ব্যবহারকারীর কন্টাক্টরা নতুন নাম্বার স্বয়ংক্রিয়ভাবে পেয়ে যায়। সাথে সাথে ব্যবহারকারীরা চায়লে সুডোনাম দিতে পারে, যাতে নিজের নাম্বার প্রকাশ ছাড়াই তারা কথা বলতে পারে। যেকোনসময় টেলিগ্রাম অ্যাকাউন্টসমূহ মুছে ফেলা যায় এবং ছয় মাসের নিষ্ক্রিয়তায় নিজে থেকেই অ্যাকাউন্ট বন্ধ হয়ে যায়। ব্যবহারকারীরা সুনির্দিষ্ট "last seen" সময় স্ট্যাম্পকে "last seen recently"-এর মত বার্তা দিয়ে প্রতিস্থাপন করতে পারে।

লগইনের জন্য টেলিগ্রামের ব্যবহার করা প্রমাণীকরণের পূর্বনির্ধারিত পদ্ধতি একক-উৎপাদক এসএমএস-ভিত্তিক প্রমাণীকরণ।  একটি অ্যাকাউন্টে লগইন করার জন্য ও ব্যবহারকারীর ক্লাউড-ভিত্তিক বার্তায় প্রবেশাধিকার পেতে একটি একবারের পাসকোড প্রয়োজন হয়।

ক্লাউডভিত্তিক বার্তাসমূহ 
টেলিগ্রামের পূর্বনির্ধারিত বার্তাগুলো ক্লাউডভিত্তিক এবং যেকোনো ব্যবহারকারী সংযুক্ত যন্ত্রসমূহ থেকে প্রবেশ করা যায়। ব্যবহারকারীরা ছবি, ভিডিও, অডিও বার্তা এবং অন্যান্য নথি (১.৫ গিগাবাইট পর্যন্ত) পাঠাতে পারে। ব্যবহারকারী ব্যক্তিবিশেষ বার্তা পাঠাতে পারে, কিংবা ১,০০,০০০ সদস্যের দল পর্যন্ত বার্তা পাঠাতে পারে। প্রেরণের ৪৮ ঘণ্টার ভেতরে প্রেরিত বার্তা দুদিকেই পরিবর্তন ও মুছা সম্ভব। ফলে ব্যবহারকারীরা বানান ভুল ও ভুলে পাঠানো বার্তা ঠিক করতে পারে। সবপক্ষসমূহ সবদিক থেকে বার্তাসমূহ একেবারে না মুছা পর্যন্ত তা ক্লাউডে সংরক্ষিত থাকে।

বটসমূহ 
জুন ২০১৫ সালে তৃতীয় পক্ষের নির্মাতাদের জন্য বট তৈরীর একটি প্ল্যাটফর্ম তৈরী করে। প্রোগ্রাম দ্বারা নিয়ন্ত্রিত টেলিগ্রাম অ্যাকাউন্টসমূহ হলো বট। তারা বার্তায় অথবা মেনশনে উত্তর দিতে পারে, গ্রুপে নিমন্ত্রিত হতে পারে এবং অন্য প্রোগ্রামেও সংযুক্ত হতে পারে। এটা একইসাথে ক্রেডিট কার্ডে ও অ্যাপল পেতে অনলাইন পরিশোধ সম্পন্ন করতে পারে। ডাচ ওয়েবসাইট টুইকার্স জানায় যে বটের নির্মাতা পরবর্তীতে পরিবর্তন করলে কোন গোষ্ঠীতে ঢুকার পর বট সমস্ত বার্তা দেখতে পারে।

গ্রহণযোগ্যতা

নিরাপত্তা 

ক্রিপ্টোগ্রাফি বিশেষজ্ঞরা টেলিগ্রামের এমটিপ্রোটো এনক্রিপশন স্কিম নিয়ে সন্দেহ প্রকাশ করেছেন, একইসাথে সমালোচনাও করেছেন। তাদের মতে ঘরে তৈরী ও অপরীক্ষিত ক্রিপ্টোগ্রাপি এনক্রিপশনকে বাগ থাকার সুযোগ দিতে পারে, একইসাথে বলা হলো যে, টেলিগ্রাম এ ক্ষেত্রে দক্ষ কোন উন্নয়নকারীকে নিয়োগ দেয়নি।

একইসাথে সমালোচকরা জানায় অন্য ম্যাসেঞ্জার যেমন হোয়াটসঅ্যাপ বা লাইন থেকে টেলিগ্রাম এখনও অনেক নিরাপদ।

তথ্যসূত্র

আরও পড়ুন

বহিঃসংযোগ 

 

২০১৩-এর সফটওয়্যার
যোগাযোগের সফটওয়্যার
লিনাক্স সফটওয়্যার
২০১৩-এ প্রতিষ্ঠিত ইন্টারনেট সম্পত্তি
যোগাযোগ সফটওয়্যার
ক্রস-প্ল্যাটফর্ম সফটওয়্যার
তাৎক্ষণিক বার্তা প্রেরক সফটওয়্যার
আইওএস সফটওয়্যার
রুশ উদ্ভাবন
উইন্ডোজ ফোন সফটওয়্যার